CELEX: 32017D0381
Language: el
Date: 2017-03-03 00:00:00
Title: Απόφαση (ΚΕΠΠΑ) 2017/381 του Συμβουλίου, της 3ης Μαρτίου 2017, για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία

4.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 58/34
            
         ΑΠΌΦΑΣΗ (ΚΕΠΠΑ) 2017/381 ΤΟΥ ΣΥΜΒΟΥΛΊΟΥ
   της 3ης Μαρτίου 2017
   για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 5 Μαρτίου 2014, το Συμβούλιο εξέδωσε την απόφαση 2014/119/ΚΕΠΠΑ (1).
            
         
               (2)
            
            
               Στις 4 Μαρτίου 2016, το Συμβούλιο παρέτεινε τα περιοριστικά μέτρα κατά 16 προσώπων έως τις 6 Μαρτίου 2017 (2).
            
         
               (3)
            
            
               Ως αποτέλεσμα της επανεξέτασης των περιοριστικών μέτρων που ορίζεται στην απόφαση 2014/119/ΚΕΠΠΑ, η εφαρμογή των εν λόγω περιοριστικών μέτρων θα πρέπει να παραταθεί έως τις 6 Μαρτίου 2018. Η καταχώριση ενός προσώπου που απαριθμείται στο παράρτημα της απόφασης 2014/119/ΚΕΠΠΑ θα πρέπει να απαλειφθεί.
            
         
               (4)
            
            
               Η απόφαση 2014/119/ΚΕΠΠΑ θα πρέπει, ως εκ τούτου, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2014/119/ΚΕΠΠΑ τροποποιείται ως εξής:
   
               1)
            
            
               στο άρθρο 5, η δεύτερη παράγραφος αντικαθίσταται από το ακόλουθο κείμενο:
               «Η παρούσα απόφαση ισχύει έως τις 6 Μαρτίου 2018.»
            
         
               2)
            
            
               το παράρτημα τροποποιείται όπως ορίζεται στο παράρτημα της παρούσας απόφασης.
            
         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 3 Μαρτίου 2017.
      
         
            Για το Συμβούλιο
         
         
            Ο Πρόεδρος
         
         M. FARRUGIA
      
   
   
      (1)  Απόφαση 2014/119/ΚΕΠΠΑ του Συμβουλίου της 5ης Μαρτίου 2014 σχετικά με περιοριστικά μέτρα κατά ορισμένων προσώπων, οντοτήτων και φορέων εν όψει της κατάστασης στην Ουκρανία (ΕΕ L 66 της 6.3.2014, σ. 26).
   
      (2)  Απόφαση (ΚΕΠΠΑ) 2016/318 του Συμβουλίου, της 4ης Μαρτίου 2016, για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία (ΕΕ L 60 της 5.3.2016, σ. 76).
   
      ΠΑΡΑΡΤΗΜΑ
      Στο παράρτημα της απόφασης 2014/119/ΚΕΠΠΑ η καταχώριση που αφορά το ακόλουθο πρόσωπο απαλείφεται:
      
                  16.
               
               
                  Yuriy Volodymyrovych Ivanyushchenko